ประมูลเน็ตหมู่บ้านคึกคัก
ผู้สื่อข่าวรายงานว่า วานนี้ (10 ก.พ.) บริษัท ทีโอที จำกัด (มหาชน) ได้เปิดรับเอกสารการประมูล จากเอกชนที่สนใจเข้าร่วมเสนอราคาโครงการอินเตอร์เน็ตประชารัฐ (อินเตอร์เน็ตหมู่บ้าน) จำนวน 24,700 หมู่บ้าน วงเงิน 13,000 ล้านบาท ซึ่งทีโอทีแบ่งเงินเป็น 3 ส่วน 1.จัดซื้ออุปกรณ์ 4,300 ล้านบาท 2.ค่าแรงการติดตั้งดำเนินการ 5,000 ล้านบาท ส่วนที่เหลือเป็นค่าเชื่อมระบบและบริหารจัดการ 3,700 ล้านบาท โดยมีเอกชนร่วมเสนอราคาทั้งสิ้น 31 ราย,ทั้งนี้ ทีโอทีได้แบ่งการยื่นเสนอราคาเป็น 5 ประเภทอุปกรณ์ วงเงิน 4,300 ล้านบาท แบ่งเป็น 1. สายเคเบิลใยแก้วนำแสง บริษัท ฟอร์ท คอร์ปอเรชั่น จำกัด (มหาชน) เสนอราคาต่ำสุด 1,547 ล้านบาท 2.อุปกรณ์ข่ายสาย ได้แบ่งอุปกรณ์ออกเป็น 3 ส่วน คือ อุปกรณ์ Aerial Outdoor Splitter โดยบริษัท โกลบอล เมซ จำกัด เสนอราคาต่ำสุด 87 ล้านบาท อุปกรณ์ Aerial StraightJoint Closure โดยบริษัท อินเตอร์ลิ้งค์ คอมมูนิเคชัน จำกัด เสนอราคาต่ำสุดที่ 36 ล้านบาท และอุปกรณ์ FDF 24 Core SC/UPC โดยบริษัท ไนน์เน้กซ์ จำกัด เสนอราคาต่ำสุด 1.4 ล้านบาท,3.อุปกรณ์ Optical Line Terminal วงเงิน 1,395 ล้านบาท โดยบริษัท แอดวานซ์ อินฟอร์เมชั่น เทคโนโลยี จำกัด (มหาชน) หรือเอไอที เสนอราคาต่ำสุด 685.25 ล้านบาท 4.อุปกรณ์สวิตช์พร้อมอุปกรณ์ โดยเอไอทีเสนอราคาต่ำสุด 169.74 ล้านบาท 5.อุปกรณ์กระจายสัญญาณอินเตอร์เน็ตไร้สาย พร้อมระบบควบคุมเครือข่าย โดยบริษัท เอสวีโอเอ จำกัด (มหาชน) เสนอราคาต่ำสุด 240 ล้านบาท,นายมรกต เธียรมนตรี รองกรรมการผู้จัดการใหญ่ ทีโอที กล่าวว่า การแข่งขันราคาครั้งนี้ได้ราคาต่ำกว่าราคากลาง 20% คาดว่าจะเริ่มทยอยติดตั้งได้ในเดือน พ.ค.นี้ มั่นใจว่าจะติดตั้งครบ 24,700 หมู่บ้าน ภายในปีนี้แน่นอน.
วานนี้ (10 ก.พ.) บริษัท ทีโอที จำกัด (มหาชน) ได้เปิดรับเอกสารการประมูล จากเอกชนที่สนใจเข้าร่วมเสนอราคาโครงการอินเตอร์เน็ตประชารัฐ (อินเตอร์เน็ตหมู่บ้าน) จำนวน 24,700 หมู่บ้าน วงเงิน 13,000 ล้านบาท ซึ่งทีโอที
ทีโอที,อินเตอร์เน็ตประชารัฐ,อินเตอร์เน็ตหมู่บ้าน,TOT,มรกต เธียรมนตรี